Document ID: 32010R0127
Publication Date: 2010-02-05

Title and Content:
KOMISIJAS REGULA (ES) Nr. 127/2010
(2010. gada 5. februāris),
ar ko groza Regulu (EK) Nr. 2042/2003 par gaisa kuģu un aeronavigācijas ražojumu, daļu un ierīču lidojumderīguma uzturēšanu un šo uzdevumu izpildē iesaistīto organizāciju un personāla apstiprināšanu
(Dokuments attiecas uz EEZ)
EIROPAS KOMISIJA,
ņemot vērā Līgumu par Eiropas Savienības darbību un jo īpaši tā 100. panta 2. punktu,
ņemot vērā Eiropas Parlamenta un Padomes 2008. gada 20. februāra Regulu (EK) Nr. 216/2008 par kopīgiem noteikumiem civilās aviācijas jomā un par Eiropas Aviācijas drošības aģentūras izveidi, un ar ko atceļ Padomes Direktīvu 91/670/EEK, Regulu (EK) Nr. 1592/2002 un Direktīvu 2004/36/EK (1), kurā grozījumi izdarīti ar Eiropas Parlamenta un Padomes 2009. gada 21. oktobra Regulu (EK) Nr. 1108/2009 (2), un jo īpaši tās 5. panta 5. punktu,
tā kā:
(1)
Lai uzturētu augstu un vienādu lidojumu drošības līmeni Eiropā, jāievieš izmaiņas prasībās un procedūrās gaisa kuģu un aeronavigācijas ražojumu, daļu un ierīču pastāvīga lidojumderīguma nodrošināšanai un šajos uzdevumos iesaistīto organizāciju un personāla apstiprināšanai, jo īpaši lai ieviestu galvenās uzņēmējdarbības vietas jēdziena definīciju, precizētu “oficiāli atzīta standarta” jēdzienu, piešķirtu lidojumderīguma uzturēšanas vadības organizācijām tiesības izsniegt lidošanas atļaujas, uzlabotu autorizētā izmantošanas sertifikāta “EASA 1. veidlapa” saturu un nodrošinātu, ka pastāvīga lidojumderīguma nodrošināšanā iesaistītais personāls ir atbilstoši apmācīts attiecībā uz risku, kas ir saistīts ar lielu lidmašīnu elektroinstalāciju starpsavienojumu sistēmām, kuru dēļ ir izcēlušies vairāki nelaimes gadījumi un avārijas.
(2)
Tādēļ attiecīgi jāgroza Regula (EK) Nr. 2042/2003 (3).
(3)
Šajā regulā noteiktie pasākumi pamatojas uz Eiropas Aviācijas drošības aģentūras (turpmāk “Aģentūra”) atzinumiem (4), kas sniegti saskaņā ar Regulas (EK) Nr. 216/2008 17. panta 2. punkta b) apakšpunktu un 19. panta 1. punktu.
(4)
Šajā regulā paredzētie pasākumi ir saskaņā ar atzinumu, ko sniegusi komiteja, kas izveidota ar Regulas (EK) Nr. 216/2008 65. pantu,
IR PIEŅĒMUSI ŠO REGULU.
1. pants
Regulu (EK) Nr. 2042/2003 groza šādi.
1.
2. pantam pievieno šādu m) punktu:
“m)
“galvenā uzņēmējdarbības vieta” ir tā uzņēmuma galvenais birojs vai juridiskā adrese, kurā tiek veiktas galvenās finanšu funkcijas un šajā regulā minēto darbību operatīvā kontrole,.”
2.
7. pantam pievieno šādu 7. punktu:
“7. Atkāpjoties no 1. punkta,
a)
I pielikuma (M daļa) M.A.706. iedaļas k) punkta noteikumus piemēro no 2010. gada 28. septembra;
b)
III pielikuma (66. daļa) I papildinājuma 7.7. apakšpunkta noteikumus piemēro no 2010. gada 28. septembra;
c)
tehniskās apkopes organizācijas, kas apstiprinātas saskaņā ar I pielikuma (M daļa) F apakšiedaļas A iedaļu vai II pielikuma (145. daļa) A iedaļu, var līdz 2010. gada 28. septembrim turpināt izdot autorizētos izmantošanas sertifikātus, izmantojot EASA 1. veidlapas sākotnējo paraugu, kā noteikts I pielikuma (M daļa) II papildinājumā, kā arī II pielikuma (145. daļa) I papildinājumā;
d)
kompetentās iestādes var turpināt izdot iepriekšējā izdevuma sertifikātus, kā noteikts Regulas (EK) Nr. 2042/2003 I pielikuma (M daļa) III, V, un VI papildinājumā, II pielikuma (145. daļa) III papildinājumā, III pielikuma (66. daļa) V papildinājumā vai IV pielikuma (147. daļa) II papildinājumā, kas ir spēkā, pirms stājusies spēkā šī regula, līdz 2010. gada 28. septembrim;
e)
sertifikāti, kas izdoti saskaņā ar I pielikumu (M daļa), II pielikumu (145. daļa), III pielikumu (66. daļa) vai IV pielikumu (147. daļa), pirms stājusies spēkā šī regula, ir spēkā līdz tam laikam, kad tie tiek grozīti vai atsaukti.”
3.
I, II, III un IV pielikumu groza saskaņā ar šīs regulas pielikumu.
2. pants
Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 2010. gada 5. februārī

Classification:
Level 1 Categories: 100158
100154
100153
Level 2 Categories: 100237
100241
100261
100260
100232
Level 3 Categories: 4505
3641
2494
2481
1074
All Categories: 1074
3648
4408
4438
5235
5481
5887
831